Document ID: 31999R2714

KOMISSION ASETUS (EY) N:o 2714/1999,
annettu 20 päivänä joulukuuta 1999,
suorien tukien hallintoa ja valvontaa koskevista siirtymäsäännöksistä peltokasvien ja naudanlihan alalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1) ja erityisesti sen 12 artiklan,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(2) ja erityisesti sen 50 artiklan,
ottaa huomioon tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92(3), sellaisena kuin se on viimeksi muutettuna asetuksella (EY) N:o 1036/1999(4) ja erityisesti sen 12 artiklan h kohdan,
sekä katsoo seuraavaa:
1) Peltokasvi- ja naudanliha-alan suorien tukien järjestelmiä tarkistettiin Agenda 2000:n yhteydessä ja ne on nyt vahvistettu asetuksissa (EY) N:o 1251/1999 ja (EY) N:o 1254/1999.
2) Sovellettavia hallinto- ja valvontasäännöksiä olisi selvyyden ja oikeusvarmuuden vuoksi ja kyseisten järjestelmien asianmukaisen täytäntöönpanon varmistamiseksi selvennettävä. Tätä tarkoitusta varten on aiheellista varmistaa, ennen kuin komission ehdottama neuvoston päätös asetuksen (ETY) N:o 3508/92 muuttamisesta tehdään, että yhdennettyä hallinto- ja valvontajärjestelmää sovelletaan siirtymäkauden ajan mainittuihin tukijärjetelmiin ja että jäsenvaltiot noudattavat kyseisen asetuksen 6 artiklassa tarkoitettua joustavaa menettelyä.
3) Tässä asetuksessa säädetyt toimenpiteet ovat asianmukaisten komiteoiden lausunnon mukaiset,
ON ANTANUT TÄMÄN ASETUKSEN:
1 artikla
Asetuksessa (ETY) N:o 3508/92 tarkoitettua yhdennettyä hallinto- ja valvontajärjestelmää sovelletaan asetuksen (EY) N:o 1251/1999 mukaisesti ja asetuksen (EY) N:o 1254/1999 I osaston 1 luvun mukaisesti toimitettuihin tukihakemuksiin.
2 artikla
1. Asetuksen (ETY) N:o 3508/92 6 artiklan 1 kohdassa tarkoitettu pinta-alatukihakemus on toimitettava sellaiseen jäsenvaltion vahvistamaan päivämäärään mennessä, joka ei saa olla myöhäisempi kuin asetuksen (EY) N:o 1251/1999 mukaisten hakemusten jättöpäivä.
2. Pinta-alatukihakemuksiin voidaan tehdä joitakin muutoksia edellyttäen, että toimivaltaiset viranomaiset vastaanottavat ne asetuksessa (EY) N:o 1251/1999 vahvistettuun kylvöpäivään mennessä.
3 artikla
Tämä asetus tulee voimaan 1 päivänä tammikuuta 2000.
Sitä sovelletaan 1 päivästä tammikuuta 30 päivään kesäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1999.

Labels: 4
17
6